Philipp von Krusenstiern

Philipp von Krusenstiern (Filip Krusenstjerna (Krusenstierna), 1649. aastani Philipp Crusius (Philipp Cruse); 21. aprill vkj / 1. mai 1597/98 Eisleben, Saksi-Anhalt – 31. märts vkj / 10. aprill 1676 Tallinn) oli Rootsi riigiametnik, jurist, diplomaat ja poliitik. 9. märtsil 1649 sai ta Rootsi kuningannalt Kristiinalt aadlikirja ja aadeldamisel perekonnanime "von Kruus", ning immatrikuleeriti 1650 Krusenstierna (rootsipäraselt "von Crusenstjerna"/von Krusenstjerna) nime all (nr. 460) Rootsi rüütelkonda. Talle kuulus ka 1649. aastast Hagudi ja Ohakvere mõis. Philippi vanemad olid Eislebeni pastor Johannes Crusius (1550–1616) ja Barbara Kreijer. 1610. aastal immatrikuleeriti Philipp Crusius Leipzigi ülikooli, kus lõpetas õigusteadusalased õpingud litsentsiaadi kraadiga (Licentiatus juris utriusque). Crusius alustas teenistust krahv Ernst von Mansfeldi nõunikuna. Alates 1622. aastast oli ta Holstein-Gottorfi hertsogi Friedrich III teenistuses. 1627. aastal astus ta keiser Ferdinand II teenistusse ja töötas sõjakomissarina Dithmarschenis ning seejärel presidendina Stormarnis. Lübecki rahu sõlmimise järel 1629. aastal võttis Friedrich III Crusiuse taas oma teenistusse. 1633 lähetas hertsog Friedrich III ta koos kaupmehe Otto Brüggemanni ja sekretäri Adam Oleariusega saadikuna Moskvasse ja 1635 Holstein-Gottorpi saatkonnas Pärsiasse, et saada Venemaalt õigus kaubelda Pärsiaga (Idamaadega) vahetult. Crusius peatus laevahuku tõttu 1635 Kundas ja Tallinnas ning 1639 tagasiteel taas Tallinnas, kus abiellus Kunda mõisniku Johann Mölleri tütrega. Rootsi riigi teenistusse asudes sai temast 5. veebruaril 1648 Tallinna linnusekohtu asenõunik ja assessor. Alates 1653. aasta 1. jaanuarist oli ta Rootsi Kuningliku Kommertskolleegiumi Läänemereprovintside Eesti- ja Ingerimaa kommertsdirektor, 20. augustist 1653 Narva linnusekrahv. Rootsi-Poola sõja ajal 1655–1658 oli ta kuninga Karl X Gustavi poolt Moskva tsaari Aleksei I Mihhailovitši juurde saadetud Rootsi läbirääkimissaatkonna õigusnõunik Moskvas, riiginõunik Gustaf Bielke (1618-1661) ja kindralvahtmeister Alexander von Esseniga. 19. detsembrist 1659 kuni 5. maini 1670 oli Philipp von Krusenstiern Tallinna asehaldur. Philipp Crusius abiellus 1623 Barbara Voigtiga (surnud 1634). Abielust sündisid: Johann Philipp von Krusenstjerna (1626–1659), Guinea lahe äärse Rootsi Kullaranniku komandant (tänapäeval asuvad koloonia valdused Ghana territooriumil) Maria Magdalena von Krusenstjerna (surnud 1687), 1653. aastast David Reimersi (Werner von Rosenfeldti isa) ja 1668. aastast Liivimaa aadlilipkonna kapten Moritz von Breitholtzi abikaasa. Teist korda abiellus ta 13. mail 1639 Maria Mülleriga, kes oli Tallinna raehärra ja Kunda mõisniku Johann Mülleri (surnud 1639) ja Margaretha Pröbstingi (surnud 1641) tütar. Abielust sündisid: Maria Elisabeth Krusenstjerna, Päädeva mõisniku Ewert Wolmar von Wrangelli (surnud 1695) abikaasa Axel Erich von Krusenstern (sünd. 1648) Adolf Friedrich von Krusenstern (1652–1687), Rootsi sõjaväelane (kapten), Ohakvere ja Hagudi mõisnik, Adam Johann von Krusensterni vanavanaisa. Philipp von Krusenstierna koostas aastail 1648–1650 (koos Eestimaa rüütelkonna sekretär Caspar Meyeriga) Eestimaa rüütliõiguse seadustiku "Des Hertzogthums Ehsten Ritter- und Landrechte" (anti välja alles 1821 täiendatud kujul). Selle kodifikatsiooni kinnitas Rootsi kuningas Karl XII 1699. aastal, kuid kohtupraktikas kasutati seda sageli juba varem. Dansk Biografisk Leksikon: Philipp Cruse Nordisk familjebok 1911, lk.98–99 (rootsi keeles) "(1754) Matrikel öfwer Swea rikes ridderskap och adel ... lk. 432–433". Svenskt biografiskt handlexikon 1906, lk. 618 (rootsi keeles) Johann Friedrich von Recke, Karl Eduard Napiersky, Theodor Beise (1827). "Allgemeines Schriftsteller- und Gelehrten-Lexikon der Provinzen Livland, Esthland und Kurland lk. 387–389" (saksa). Jelgava: J.F. Steffenhagen und Sohn.{{netiviide}}: CS1 hooldus: mitu nime: autorite loend (link) B. von Krusenstjern. Philip Crusius von Krusenstiern (1597–1676). Sein Wirken in Livland als Rußlandkenner, Diplomat und Landespolitiker (Wissenschaftliche Beiträge zur Geschichte und Landeskunde Ostmitteleuropas. Im Auftrage des Johann-Gottfried-Herder-Instituts, hg. von Hans-Jürgen Karp, nr. 102). Marburg/Lahn, 1976, lk. 40; S. Troebst. Handelskontrolle – "Derivation" – Eindämmung, lk. 287; E. Küng. Rootsi majanduspoliitika, lk. 120. Recke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 387-389 "(1754) Matrikel öfwer Swea rikes ridderskap och adel ... lk. 445–446". Mauritz Breitholtz, founder of the noble family in Livonia 1653, breitholtz-vapen.blogspot.com Genealogisches Handbuch der baltischen Ritterschaften, Teil 2: Estland, Band 2 Görlitz. 1930 lk.95–97 Adam Olearius: Persiaensche reyse, uyt Holsteyn, door Lijflandt, Moscovien, Tartarien in Persien, door Philippus Crusius, en Otto Brughman, gesanten des Doorl: Hoogh: heere, Heer Frederick ... hertog van Sleswijck en Holsteyn, &c. aen den koninck van Persien: en van daer te landt naer Oost-Indien ..., Amsterdam: Jan Jansz, 1651 Google Books Die baltischen Länder und der Norden : Festschrift für Helmut Piirimäe zum 75. Geburtstag (lk. 172 Stellan Dahlgren: Philip Crusius von Krusenstiern in the Swedish embassy to Russia 1655–1658), Tartu 2005 ISBN 9949132088 TLÜAR rahvusbibliograafia isikud: Krusenstjerna, Philipp von Eesti vanema kirjanduse digitaalne tekstikogu: Philipp von Krusenstiern Aadlivapid Ajalooarhiivis: Philipp von Krusenstiern Eesti Ajalooarhiivi Arhiivikool: Perekond von Krusenstern krusenstierna.se de.wikisource: Allgemeine Deutsche Biographie: Crusius, Philipp (saksa keeles)